Teisipäevases "Huvitajas" räägime uuest e-koolitervishoiu infosüsteemist, mis peaks parandama kooli meditsiiniõdede ja tohtrite infovahetust perearstidega. Saates osalevad SA Tallinna Koolitervishoid juhataja Kädi Lepp ja tarkvaraarendaja OÜ Helmes projektijuht Priit Joosu. Juttu tuleb ka ravimite säilitamisest ning aegunud ravimitest, selgitusi jagab Kadri Tammepuu. Pärast virgutusvõimlemist kell 11.05 tuleb juttu teeseenest  - miks tasub seda kodus kasvatada ja millised on teeseene tervisele kasulikud omadused.    Täna viib võimlemist läbi treener Martin Kõrv.    1. Istu toolil, mõlemad jalad toetuvad kindlalt põrandale, õlad on all, kõht sees, siruta mõlemad käed ette     2. Tõmba tagasi küünarliigesed, hoia õlad all     3. Käed on ees, peopesad pööra ülespoole     4. Hoia käed ees ning kõverda küünarliigesest enda poole    5. Vii mõlemad käed üles, venita külgi hoides käsi rusikas. Pinguta.     6. Tõmba küünaliigesed alla  õlajooneni ja suru üles     7. Istu tooli äärele, pane käed rinnal risti, kalluta end taha, tõmba kõhulihased pingesse     8. Pingutades kõhulihaseid tõmba end üles ja kalluta ette, hinga samal ajal välja